**CONTRACT DE STUDII**

**nr. din \_\_\_\_\_\_\_\_**

**Art. 1. Părțile contractante:**

1. UNIVERSITATEA POLITEHNICA TIMIŞOARA, cu sediul în Timișoara, Piața Victoriei nr.2, jud. Timiș, cod fiscal 4269282, reprezentată prin delegare, de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, DECAN al Facultății de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ denumită în continuare UPT pe de o parte, și
2. STUDENTUL \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, CNP\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ marca (număr matricol) \_\_\_\_\_\_\_ de la Facultatea de \_\_\_\_\_\_\_\_\_\_\_\_\_\_\_\_\_\_\_\_\_\_\_, domeniul \_\_\_\_\_\_\_\_\_\_\_\_\_\_‚ specializarea \_\_\_\_\_\_\_\_\_\_\_\_\_\_, forma de învățământ ID, în regim cu taxă, pe de altă parte.

**Art.2 Obiectul contractului și valoarea acestuia:**

1. Prezentul contract are ca obiect reglementarea raporturilor juridice dintre student și UPT în vederea derulării programului de studii, în conformitate cu dispozițiile legale aplicabile, respectiv cu reglementările interne și hotărârile UPT. Durata studiilor este de \_\_\_\_\_\_ ani, pentru un număr de \_\_\_\_\_ credite transferabile. Tipul diplomei obținute în cazul absolvirii: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Disciplinele contractate și numărul de credite alocat fiecărei discipline/an universitar, precum și obligațiile de plată ale studentului (taxa de studii, taxe contractare discipline) din fiecare an universitar sunt menționate în Anexa – denumită Lista disciplinelor contractate (curente, în avans și restante), anexă ce va fi semnată la începutul fiecărui an universitar.
3. Pregătirea studentului în domeniul de studii pentru care a optat se realizează în regim cu taxă.
4. În fiecare an universitar taxele de studii se stabilesc prin hotărâre a Consiliului de Administrație. Părțile convin expres că Hotărârile Consiliului de Administrație în ceea ce privește taxele de studii și termenele de plată ale acestora sunt direct opozabile studentului, de la data publicării pe site-ul UPT.
5. UPT poate modifica cuantumul și termenele de plată a taxelor de studii, în condițiile prevăzute de lege și reglementările interne ale UPT. Este obligația studentului de a se informa cu privire la cuantumul taxelor și termenele de plată, prin oricare mijloc de informare pus la dispoziția sa de UPT: site-ul universității (www.upt.ro), site-ul facultății sau avizierul facultății, e-mailul profesional individual al studentului.
6. Prin semnarea prezentului contract, studentul înmatriculat la forma de învățământ cu taxă se obligă să plătească taxele de studii în cuantumul și la termenele stabilite de UPT.
7. Întreruperea studiilor sau încetarea prezentului contract nu are ca efect stingerea obligațiilor studentului de a achita taxele scadente până la data aprobării cererii de întrerupere sau de încetare a contractului, pentru perioadele în care studentul a participat la procesul de învățământ. Restituirea taxelor se poate dispune în condițiile Regulamentului privind stabilirea, colectarea și rambursarea taxelor de școlarizare la studiile universitare de licență și master în Universitatea Politehnica Timișoara, aprobat prin HS nr. 120/18.04.2019.

**Art. 3. Durata contractului:**

1. Prezentul contract s-a încheiat pentru ciclul de studii licență, începând cu anul universitar \_\_\_\_\_\_\_\_\_\_\_\_, pe durata normală de școlarizare a ciclului de studii.
2. Durata contractului poate fi modificată în condițiile prevăzute de legislația aplicabilă și reglementările interne ale UPT.
3. Întreruperea studiilor se poate acorda oricând, cu condiția ca la data solicitării ei, studentul să nu fie ajuns în postura de exmatriculabil.
4. Situațiile în care UPT va dispune exmatricularea studentului, respectiv reînmatricularea acestuia, sunt prevăzute în legislația specifică aplicabilă și în Regulamentele și alte norme interne ale universității, acestea din urmă fiind opozabile studentului prin postare pe site-ul oficial al universității.

**Art. 4 Drepturile și obligațiile părților:**

1. Drepturile și obligațiile Universității Politehnica Timișoara:
   1. să asigure informarea studentului privind oferta curriculară şi să garanteze studentului dreptul de a-şi aduce aportul la stabilirea propriei rute curriculare, prin oferirea posibilităţii ca o parte din disciplinele pe care le contractează să fie rezultatul opţiunii lui liber exprimate;
   2. să asigure studentului dreptul şi posibilitatea de a urma disciplinele contractate, după programul formaţiilor de studiu (an, grupă, subgrupă) în care, dependent de disciplină, este repartizat;
   3. c. să recunoască creditele obţinute de student cu ocazia efectuării de studii în alte universităţi sau în UPT, la alte specializări, conform prevederilor legale
   4. să asigure studentului îndrumare profesională, prin intermediul unui cadru didactic numit ca tutor de an;
   5. să dispună afişarea publică a rezultatelor examinării/evaluării studenţilor;
   6. să asigure studentului dreptul şi posibilitatea de a utiliza, în cadrul statuat, fondul de carte şi revistele deţinute de Bibliotecă, dotarea tehnică a laboratoarelor şi serviciile telematice (INTERNET) la care UPT are acces;
   7. să asigure accesul la materiale didactice necesare activității academice, a materialelor de curs, seminar și a celor de laborator și proiect (în limita posibilităților electronice), accesul la sesiunile sincrone online și la notele individuale obținute, prin Campusul Virtual al UPT;
   8. să asigure accesul personalizat prin username și parolă la Campusul Virtual al UPT;
   9. să creeze studentului o adresă de e-mail profesională, individualizată, pe domeniul upt.ro, de forma: [prenume.nume@student.upt.ro](mailto:prenume.nume@student.upt.ro);
   10. să aplice sancțiunile prevăzute de lege și regulamentele interne, în cazul încălcării de către student a obligațiilor sale;
   11. să stabilească cuantumul taxelor de studii, termenele de plată și sancțiunile în cazul neachitării în termen a acestora (inclusiv penalitățile aplicabile), pe care să le aducă la cunoștința studenților prin publicare pe site-ul universității sau al facultății, afișare la avizier și comunicare pe adresa profesională de e-mail a studentului;
   12. să aducă la cunoştinţa studenţilor, prin publicare pe site-ul universității/ al facultății sau prin afișare la avizier, respectiv comunicare pe adresa profesională de e-mail a studentului, dispozițiile, reglementările interne aplicabile, respectiv actele normative incidente, pentru ca studenții să le cunoască și să le respecte întocmai;
   13. de a utiliza datele cu caracter personal ale studentului, în condițiile legii si ale prezentului contract;
   14. În vederea raportării, conform prevederilor legale, a situaţiei îndeplinirii misiunii sale de formare a studenţilor în scopul inserţiei profesionale, UPT are dreptul de a solicita absolvenţilor ca, la momentul predării actelor de studii în original, să completeze „Chestionarul absolventului”;
   15. alte drepturi și obligații prevăzute în actele normative aplicabile și regulamentele interne incidente.
2. Drepturile și obligațiile studentului:
   1. Să urmeze disciplinele prevăzute în prezentul contract și să susțină examenele, pentru care se obligă să achite taxele în termenele şi în cuantumul stabilit de UPT, dacă este cazul;
   2. să utilizeze baza materială şi logistică a UPT şi să aibă acces la toate serviciile legate de procesul de învăţământ sau de activitatea sportivă, culturală, socială, de orientare profesională şi de consiliere în carieră;
   3. să solicite întreruperea studiilor din motive medicale sau alte cauze, probând situaţia prin documente justificative emise de organele competente. Reluarea studiilor se va face conform reglementărilor interne ale UPT şi a legislaţiei în vigoare;
   4. să participe prin libera exprimare a opiniilor referitor la evaluarea activităţilor în legătură cu disciplinele frecventate;
   5. să beneficieze de facilități ce pot fi acordate studenților, în condițiile legii și reglementărilor interne ale UPT;
   6. să informeze conducerea facultății sau a universității, cu privire la orice încălcare a drepturilor sale;
   7. să respecte Codul de Etică și Deontologie profesională al UPT şi dispoziţiile legale privind asigurarea originalităţii lucrărilor;
   8. să nu aducă prejudicii materiale sau de altă natură UPT;
   9. să se informeze periodic, prin consultarea site-ului UPT, al facultății, avizierului și verificarea e-mail-ului, cu privire la deciziile și reglementările UPT, inclusiv cele referitoare la taxele de studii, cuantumul acestora, penalitățile și termenele de plată;
   10. studentul va efectua plata taxelor de studii utilizând secțiunea dedicată din aplicația student.upt.ro
   11. Să suporte penalitățile de întârziere în cazul în care nu achită taxele la timp. Părțile convin expres că valoarea și procentul penalităților sunt stabilite și modificate de UPT, prin hotărârile Consiliului de Administrație, acestea fiind direct opozabile studentului prin postarea pe site-ul UPT ([www.upt.ro](http://www.upt.ro)) ;
   12. studentul poate recupera taxa achitată în condițiile art. 2 (7);
   13. studentul se obligă în mod expres ca, în vederea ridicării în original a actelor de studii, să completeze, formularul numit Chestionarul absolventului;
   14. studentul este de acord cu prelucrarea datelor personale necesare pentru executarea prezentului contract și îndeplinirii de către UPT a obligațiilor legale și contractuale;
   15. Studentul își exprimă acordul expres ca notele/calificativele obținute la examene/evaluări să fie postate de UPT online, in Campus Virtual al UPT cu indicarea numelui și prenumelui și cu acces personalizat;
   16. Studentul își exprimă acordul expres ca materialele fotografice şi audio-video care conţin imaginea sa, realizate pe toată durata studiilor, să fie utilizate de UPT în concordanță cu scopul și misiunea universității;
   17. Studentul se obligă să respecte normele igienico sanitare și regulile impuse de normele legale și instituționale aplicabile;
   18. alte drepturi și obligații prevăzute în actele normative aplicabile și regulamentele interne incidente.

**Art. 5. Dispoziții finale:**

1. Eventualele diferende dintre părţi se vor soluţiona cu precădere pe cale amiabilă. În caz contrar, soluţionarea acestora va fi realizată de către instanţa judecătorească competentă material şi teritorial;
2. Prevederile prezentului contract se completează cu prevederile Codului Civil, cu cele ale Legii învățământului superior nr. 199/2023 şi ale altor prevederi ale legislaţiei în vigoare în materie, cu ale Cartei UPT, ale regulamentelor, procedurilor și dispozițiilor interne ale UPT, cu modificările și completările ulterioare;
3. Contractul poate fi modificat prin acte adiționale semnate de părți;
4. Contractul a fost încheiat astăzi \_\_\_\_\_\_\_ în 2 exemplare, din care unul la dosarul studentului de la facultate şi unul la student şi îşi păstrează valabilitatea pe întreaga durată de studii a studentului;
5. În conformitate cu dispozițiile articolului 1203 din Codul Civil, prin semnarea contractului, studentul declară că a citit şi a înţeles toate clauzele contractului şi acceptă în mod expres şi neechivoc conținutul acestuia.

DECAN, STUDENT,