**Anexă la HS nr. \_\_\_\_ din \_\_\_\_\_ 2024**

**REGULAMENTUL**

**de organizare şi desfăşurare a concursului de admitere la ciclul de studii universitare de masterat**

**la Universitatea Politehnica Timişoara**

**- sesiunea iulie și septembrie 2024 –**

CUPRINS

[I. Cadrul general de organizare şi desfăşurare a concursului 1](#_Toc158800922)

[II. Înscrierea candidaților și data concursului 3](#_Toc158800923)

[III. Condiţii de înscriere la concurs. Dosarul de concurs 3](#_Toc158800924)

[IV. Informarea candidaţilor 6](#_Toc158800925)

[V. Desfășurarea concursului 6](#_Toc158800926)

[VI. Stabilirea şi afişarea rezultatelor concursului 7](#_Toc158800927)

[VII. Confirmarea rezultatelor și înmatricularea 7](#_Toc158800928)

[VIII. Dispoziții finale 8](#_Toc158800929)

[**Anexa 1** la Regulamentul de organizare şi desfășurare a concursului de admitere la ciclul de studii universitare de masterat la Universitatea Politehnica Timișoara - sesiunea iulie și septembrie 2024 – 9](#_Toc158800930)

[**Anexa 2** la Regulamentul de organizare şi desfășurare a concursului de admitere la ciclul de studii universitare de masterat la Universitatea Politehnica Timișoara - sesiunea iulie și septembrie 2024 – 13](#_Toc158800931)

[**Anexa 3** la REGULAMENTUL de organizare şi desfăşurare a concursului de admitere la ciclul de studii universitare de masterat la Universitatea Politehnica Timişoara - sesiunea iulie și septembrie 2024 – 14](#_Toc158800932)

[**Anexa 4** la Regulamentul de organizare şi desfăşurare a concursului de admitere la ciclul de studii universitare de masterat la Universitatea Politehnica Timişoara - sesiunea iulie și septembrie 2024 - 17](#_Toc158800933)

# Cadrul general de organizare şi desfăşurare a concursului

**Art. 1.**

1. Admiterea la ciclul de studii de masterat în Universitatea Politehnica Timișoara (UPT) este organizată în conformitate cu următoarele reglementări:
2. Legea 199/2023 – Legea Învățământului Superior, cu modificările și completările ulterioare;
3. Hotărârea privind aprobarea Nomenclatorului domeniilor și al specializărilor/programelor de studii universitare și a structurii instituțiilor de învățământ superior pentru anul universitar 2024-2025;
4. OUG nr. 41/2016 privind stabilirea unor măsuri de simplificare la nivelul administrației publice centrale și pentru modificarea și completarea unor acte normative și OMENCS nr. 4664/2.08.2016 privind aplicarea unor acte normative;
5. Ordinul nr. 3693/2024 pentru aprobarea Metodologiei-cadru privind organizarea admiterii în ciclurile de studii universitare scurtă durată, de licenţă, de masterat şi de doctorat
6. Alte reglementări specifice.

**Art. 2.**

1. Universitatea Politehnica Timişoara (UPT) organizează concurs de admitere la **ciclul de studii masterat,** cu durata de 2 ani, pentru programe de studii din domeniile fundamentale de ierarhizare: „Ştiinţe Inginereşti”, „Ştiinţe sociale”, „Ştiinţe umaniste şi arte” şi „Matematică şi științe ale naturii”.

**Art. 3.**

1. Admiterea la masterat se desfășoară pe bază de concurs, după o procedură stabilită de către facultăţi, ce se finalizează cu o notă de apreciere sintetică. Rezultatele finale ale concursului se exprimă printr-o medie ponderată, numită ***media de admitere***, calculată astfel:

*unde :*

*Ma - media finală de admitere*

*Md - media examenului de diplomă/licenţă*

*Ni – notă de aprecierea sintetică; poate fi dată de: verificarea cunoştinţelor, prestaţia la interviu, fişă de apreciere etc. Facultățile pot lua decizia echivalării, pentru absolvenții aceluiași domeniu de licență cu cel de masterat, a notei de apreciere sintetică cu media multianuală, la solicitarea candidaților.*

*k – coeficient cu valoarea între 0 şi 5, funcţie de domeniul de licenţă absolvit de către candidat; valorile pentru k se găsesc în* *[ANEXA 1](#_Anexa_1_la).*

1. Media generală minimă de admitere pentru studii universitare de masterat nu poate fi mai mică de 6,00 (şase).

**Art. 4.**

1. Numărul de locuri pentru fiecare dintre programele de studii pentru care se organizează concurs de admitere la ciclul de studii universitare de masterat din UPT este stabilit în raport cu dispoziţiile emise de Ministerul Educației.

**Art. 5.**

1. Participarea candidaţilor la concursul de admitere este condiționată de înscrierea lor prealabilă la acest concurs.
2. Înscrierea la concursul de admitere pentru anul universitar 2024-2025 se realizează online, folosind aplicația dedicată Enroll (<https://enroll.upt.ro/>), detaliile tehnice fiind prezentate în [ANEXA 2](#_Anexa_3_la). Accesarea aplicației de înscriere se realizează din pagina web dedicată admiterii: <https://admitere.upt.ro/>.
3. Înscrierea se face pe programele de studii prezentate în [ANEXA 3](#_Anexa_3_la). La înscriere, candidaţii pot opta pentru grupuri de programe de studii (conform deciziei facultăţilor), menţionând în fișa de înscriere ordinea preferată. În cazul programelor de studii care sunt prevăzute atât cu locuri bugetate cât şi cu locuri cu taxă, opţiunile candidatului vor menţiona explicit acest aspect.

**Art. 6.**

1. Admiterea candidaţilor se face în ordinea descrescătoare a mediei de admitere, calculată cu formula din **Art. 3,** conform opțiunilor notate în fișa de înscriere şi în limita numărului de locuri planificate pentru fiecare program de studii. Dacă la ocuparea ultimului loc planificat pentru un program de studii concurează mai mulți candidați cu aceeaşi medie, atunci se vor folosi drept criterii de departajare, în ordine: media examenului de licenţă/ diplomă, nota de apreciere sintetică şi coeficientul k.
2. Studenţii admişi îşi păstrează statutul, în regim cu taxă sau fără taxă, numai pe parcursul anului universitar 2024 - 2025 (anul I). Regimul financiar al studiilor pentru anii următori se stabileşte anual în funcţie de rezultatele la învăţătură, în conformitate cu Hotărârea Senatului nr. 01/26.01.2006. Excepție fac studenții care au fost admiși la programe de studii care funcționează numai în regim cu taxă.

**Art. 7.**

1. Un candidat poate beneficia de studii universitare de masterat bugetate o singură dată. Un al doilea program de studii la studii de masterat poate fi urmat numai în regim cu taxă.
2. Pentru studenții admiși în regim cu taxă, ca urmare a absolvirii a unui program de licență și a unui program de masterat în cadrul Universității Politehnica Timișoara, taxa de școlarizare pentru al doilea an de studii (jumătate din taxa totală a studiilor de masterat) va fi suportată de UPT din venituri proprii.

**Art. 8.**

1. Un candidat poate fi admis şi înmatriculat ca student la cel mult două programe de studii concomitent, indiferent de ciclul de studii şi de instituţiile de învăţământ care le oferă.

**Art. 9.**

1. La nivelul facultăților se constituie comisii tehnice de admitere, iar la nivel UPT, funcționează Comisia centrală de admitere. De asemenea la nivelul UPT se constituie comisia centrală de analiză și soluționare contestații, formată din trei membri, dintre care un președinte, comisie desemnată prin decizie a Rectorului UPT.
2. Întreaga răspundere privind organizarea internă şi desfășurarea concursului revine Comisiei tehnice de admitere a facultăţii.

# Înscrierea candidaților și data concursului

**Art. 10.**

1. Au dreptul să participe la concursul de admitere pentru studiile universitare de masterat numai absolvenţii cu diplomă de licenţă obţinută în România sau echivalentă, indiferent de anul absolvirii programului de licenţă.
2. Înscrierea candidaților la concursul de admitere se face online folosind aplicația dedicată Enroll (<https://admitere.upt.ro/>) Modul de accesare a aplicației, de completare a fișei de înscriere și de constituire a dosarului este prezentat în [ANEXA 2](#_Anexa_2_la).
3. Facultățile pot organiza birouri de admitere care să ofere suport candidaților.

**Art. 11.**

1. Perioada de înscriere la admiterea pentru cursurile universitare de masterat se stabilește de fiecare facultate, prin decizie internă, pentru sesiunea din **luna iulie**, în una din următoarele forme: **28.06.2024 – 06.07.2024 până la ora 14:00** sau **28.06.2024 -22.07.2024 până la ora 14:00**, pentru toate programele de studii.
2. Pentru sesiunea din **luna septembrie**, pentru toate facultățile și programele de studii, perioada de înscriere fizică la centrele de admitere din cadrul facultăților este **05.09.2024 - 12.09.2024 până la ora 14:00.** Înscrierea online, pe aplicația dedicată Enroll se poate face în perioada 26.08.2024 - 12.09.2024până la ora 14:00.

**Art. 12.**

1. Concursul de admitere pentru sesiunea din **luna iulie** se desfășoară la decizia internă a facultăților într-una din următoarele variante:
2. în perioada **08.07.2024 (luni) – 09.07.2024 (marți)**
3. în perioada **08.07.2024 (luni) – 09.07.2024 (marți)** și/sau **23.07.2024 (marți) – 24.07.2024 (miercuri)**, după un calendar stabilit de către conducerile facultăților.
4. **Confirmarea** candidaților admiși se face, corespunzător, în una din următoarele perioade:
5. **10.07.2024, ora 09.00 – 12.07.2024, ora 14:00**
6. **25.07.2024, ora 09.00 – 26.07.2024, ora 16:00.**
7. Pentru sesiunea de admitere din toamnă – **luna septembrie**, concursul de admitere se desfășoară în ziua de **13.09.2024 (vineri),** iar **confirmarea** candidaților admiși se va face în datele de **14.09.2024, interval orar 09:00 – 14:00,** respectiv **16.09.2024, interval orar 09:00 – 16:00**.

# Condiţii de înscriere la concurs. Dosarul de concurs

**Art. 13.**

1. Pot participa la admiterea în toate ciclurile de studii universitare, în aceleaşi condiţii prevăzute de lege pentru cetăţenii români, inclusiv în ceea ce priveşte taxele de şcolarizare:

* cetăţenii statelor membre ale Uniunii Europene,
* cetățenii statelor aparţinând Spaţiului Economic European şi ai Confederaţiei Elveţiene
* cetăţenii britanici şi membrii familiilor acestora, ca beneficiari ai Acordului privind retragerea Regatului Unit al Marii Britanii şi Irlandei de Nord din Uniunea Europeană şi din Comunitatea Europeană a Energiei Atomice 2019/C 384 I/01.

1. Cetăţenii români şi cetăţenii menţionaţi la alin. (1), se pot înmatricula numai în baza diplomei de licenţă, recunoscute în conformitate cu metodologiile elaborate de către direcţiile de specialitate din cadrul Ministerului Educaţiei. Pentru absolvenții promoției 2024 se acceptă Adeverința de absolvire sau echivalent, emisă/echivalată conform legii.
2. Admiterea românilor de pretutindeni, precum şi a cetăţenilor din state terţe Uniunii Europene se realizează în baza metodologiilor special elaborate de către Ministerul Educaţiei. Aceștia se pot înmatricula numai în baza diplomei de licenţă recunoscute în conformitate cu metodologiile elaborate de către direcţiile de specialitate din cadrul Ministerului Educaţiei. Condiţiile de şcolarizare a românilor de pretutindeni şi a cetăţenilor străini se stabilesc prin ordin al ministrului educaţiei.
3. La admiterea în programele cu predare în limba română, cetăţenii Uniunii Europene şi din state terţe au obligaţia să facă dovada cunoaşterii limbii române, conform metodologiilor de şcolarizare în România a acestora, după caz.

**Art. 14.**

1. Pentru înscrierea la concurs, candidații vor crea conturi de înscriere pe platforma dedicată Enroll, unde vor introduce datele personale, vor opta pentru facultatea și specializările la care doresc să se înscrie, respectiv vor încărca documentele necesare la dosarul de înscriere.
2. Finalizarea procedurii de înscriere se va face prin apăsarea butonului ”Transmite dosarul de admitere la …” din aplicația Enroll, după constituirea dosarului de înscriere prin încărcarea tuturor documentelor și plata online a taxei de înscriere sau încărcarea dovezii de plată a acestei taxe sau a dovezii care îl scutește de plata taxei.
3. Finalizarea înscrierii nu echivalează cu înregistrarea dosarului. Înregistrarea dosarului de concurs se face de către comisia de admitere, în urma validării acestuia, candidatul primind prin e-mail numărul de înregistrare, care va fi folosit pe parcursul procedurii de concurs.

**Art. 15.**

1. Dosarul de înscriere generat prin intermediul aplicației Enroll va conține următoarele elemente:

* **Fișa de înscriere** care va fi generată în urma completării tuturor informațiilor solicitate în platforma Enroll. Aceasta va conține datele personale ale candidatului, date privind pregătirea candidatului, respectiv facultatea și specializările la care dorește să se înscrie.
* copie diplomă de licență sau diploma echivalentă. Pentru absolvenții promoției 2024 se acceptă Adeverința de absolvire.
* copie foaie matricolă cu notele obținute pe parcursul facultății, elaborată conform legislației în vigoare;
* copie carte de identitate a candidatului;
* copie certificat de naștere;
* copie fotografie color tip diplomă;
* copie adeverință medicală, eliberată de medicul de familie, din care să rezulte aptitudinea medicală pentru domeniile la care se înscrie candidatul. Candidații cu afecțiuni cronice vor prezenta adeverințe medicale vizate de comisiile medicale județene de orientare școlară şi profesională; în aceste adeverințe se va menționa, în mod expres, gradul deficiențelor, în funcție de localizarea acestora, conform criteriilor medicale de orientare școlară şi profesională din Ordinul Ministerului Sănătății nr.427/1979. Nedeclararea acestor afecțiuni atrage după sine consecințele instituționale în vigoare. Adeverințele medicale **NU trebuie să fie vizate de către medicii Policlinicii Studențești din Timișoara;**
* în cazul candidaților care au absolvit facultatea înainte de 2024, copie după declarația pe proprie răspundere autentificată de un notariat privind nefinanțarea/finanțarea anterioară de la bugetul statului român pentru urmarea de studii universitare de masterat;
* copie dovadă scutire de taxă pentru candidații aflați în această situație;
* Taxa de înscriere se plătește online, prin intermediul aplicației Enroll. În cazuri extreme, taxa poate fi achitată în contul alocat pentru colectarea taxelor de înscriere, situația în care pe platformă se va încărca dovada achitării taxei de înscriere (dovada eliberată de bancă va trebui să conțină următorul text: „**taxă de înscriere la admitere masterat UPT, Facultatea ..., sesiunea iulie/septembrie 2024, pentru ....**” (se va menționa numele candidatului).

1. Suplimentar față de documentele de la alin. (1), candidații internaționali (enumerați la art. 13, alin. (1)), precum și cei care beneficiază prin lege de tratament egal cu cetățenii români, vor depune următoarele documente:

* Copie pașaport sau carte de identitate, după caz;
* Dacă se optează pentru programele cu predare în limba română: candidații care nu prezintă acte de studii care atestă absolvirea unor programe cu predare în limba română, depun dovada cunoașterii limbii române –certificat de competență emis conform legii. În cazul în care candidații înscriși la programele de masterat în limba română nu prezintă dovada cunoașterii acesteia, vor susține o probă de competențe lingvistice online, organizată de Facultatea de Științele Comunicării din cadrul UPT. Detalii suplimentare legate de această probă se vor comunica în momentul validării dosarului de înscriere de către comisia de concurs. În situația în care candidatul nu cunoaște limba română, se poate înscrie la concursul de admitere pentru anul pregătitor din cadrul UPT, conform reglementărilor legale și instituționale.
* Atestat/adeverință pentru recunoașterea studiilor, eliberată de CNRED, în situația în care actele de studii sunt eliberate de instituții de învățământ din străinătate;
* Actele de studii, actele de identitate și adeverințele medicale vor fi depuse în traducere autorizată, dacă nu sunt emise în limba română sau engleză.

1. La admiterea pentru programe cu predare în alte limbi decât cea română, candidații vor face dovada cunoașterii limbii respective, conform legii sau vor susține o probă de competențe lingvistice online, organizată de Facultatea de Științele Comunicării din cadrul UPT. Detalii suplimentare legate de această probă se vor comunica în momentul validării dosarului de înscriere de către comisia de concurs.
2. Dosarul de înscriere online va conține copii scanate color, în format pdf, jpeg sau png ale tuturor documentelor enumerate la art. 15, alin. 1 și art. 16, alin. 1 (dacă e cazul, în funcție de categoria în care se încadrează) . Dimensiunea unui document nu poate fi mai mare de 5MB. Încărcarea documentelor de către candidați se va face cu asumarea responsabilității cu privire la autenticitatea și corespondența dintre documentele digitale scanate și cele originale.
3. În procedura de verificare a dosarului de concurs, comisia are dreptul să solicite clarificări candidatului sau informații de la instituțiile emitente ale documentelor. În cazul în care se constată că documentele digitale/scanate nu corespund realității, candidatul va fi eliminat din concurs.
4. Studentul va completa dosarul cu următoarele documente în original:

* diplomă de licență/diploma echivalentă sau Adeverința de absolvire pentru absolvenții promoției 2024 - **se depune la confirmare de candidații admiși la buget**.
* foaia matricolă cu notele obţinute pe parcursul facultăţii, elaborată conform legislației în vigoare - **se depune la confirmare de candidații admiși la buget**;
* adeverinţă medicală, eliberată de medicul de familie;
* în cazul candidaţilor care au absolvit facultatea înainte de 2024, declaraţia pe proprie răspundere autentificată de un notariat privind nefinanţarea/finanţarea anterioară de la bugetul statului român pentru urmarea de studii universitare de masterat;
* dovadă scutire de taxă pentru candidații aflați în această situație, în funcție de categoria în care se încadrează, înscrisurile menționate la art. 16, alin. 1;
* patru fotografii color tip diplomă.

1. Pentru candidații care doresc să se înscrie doar la forma cu taxă, în dosarul fizic depus la înscriere nu sunt necesare documente în original. Acesta va fi completat cu documentele specificate la art. 26, alin. 1.

**Art. 16.**

1. Sunt scutiţi de plata taxei de înscriere, candidaţii aflaţi în una din următoarele situaţii:
2. tinerii cu vârsta până în 26 de ani, copii ai personalului didactic și didactic auxiliar din învățământul preuniversitar, copii ai personalului din învățământul superior, personal aflat în activitate sau pensionat din sistemul de învățământ. În această situație, candidatul va anexa următoarele înscrisuri: adeverință emisă de instituția de învățământ care să ateste situația părintelui/părinților;
3. candidatul este angajat al UPT – în această situație va anexa adeverință care atestă calitatea de angajat;
4. Copiii cu vârsta de până 26 de ani, orfani de unul sau ambii părinți. În această situație, candidatul va anexa în copie următoarele înscrisuri: certificatul/certificatele de deces al/ale părintelui/părinților;
5. provin de un centru de plasament instituționalizat. În această situație, candidatul va anexa în copie următoarele înscrisuri: adeverință de centrul de plasament;
6. răniți în lupta pentru victoria Revoluției din Decembrie 1989: În această situație, candidatul va anexa în copie următoarele înscrisuri: titlu emis conform Legii nr. 341/2004;
7. copiii, cu vârsta de până în 26 de ani, proveniți din familii monoparentale. În această situație, candidatul va anexa înscrisurile care probează că provine dintr-o familie monoparentală (de exemplu – hotărârea judecătorească definitivă de divorț a părinților, însoțită de o declarație autentificată la notar a părintelui cu privire la existența familiei monoparentale; declarație autentificată la notar cu privire la existența familiei monoparentale);
8. persoanele aflate în risc de a-şi pierde capacitatea de satisfacere a nevoilor zilnice de trai din cauza unor situaţii de boală, dizabilitate, sărăcie. În această situație, candidatul va anexa înscrisurile care probează situația sa materială (documente medicale și declarație privind numărul de membri ai familiei, cu adeverințe din care rezultă că venitul familiei este sub salariul minim pe economie, în ultimele 12 luni), din care comisia de admitere poate constata că plata taxei de înscriere este de natură a-I periclita capacitatea de satisfacere a nevoilor zilnice;
9. absolvenți ai unui ciclu de licență din cadrul UPT, care au realizat și susținut lucrări excepționale de finalizare a studiilor, beneficiind de prevederile articolului 3 din HCA 77/08.06.2021.
10. Dacă un candidat aflat într-una din situațiile de la alin. 1 se înscrie la mai multe secțiuni, va fi scutit de plata taxei de înscriere pentru fiecare dintre secțiunile la care se înscrie.

**Art. 17.**

1. Toţi candidaţii vor fi înscriși la concursul de admitere cu numele din certificatul de naştere inclusiv în cazurile în care, din anumite motive, ei şi-au schimbat acest nume.

# Informarea candidaţilor

**Art. 18.**

1. Dosarele de înscriere, transmise online de către candidați, vor fi verificate de membrii Comisiilor de Admitere ale Facultăţilor ce coordonează secțiunile la care s-au înscris candidații. În urma validării dosarului, candidatul va primi prin e-mail numărul de înregistrare al dosarului de înscriere. Acest număr va fi folosit pe parcursul întregului proces de admitere.

**Art. 19.**

1. În perioada de înscriere, Comisia de Admitere a Facultăţii va posta pe pagina web a facultății, pe programe de studii, numărul de locuri aferent concursului şi numărul candidaţilor înscrişi.

# Desfășurarea concursului

**Art. 20.**

1. Admiterea la masterat se desfășoară pe bază de concurs, după o procedură stabilită de către facultăți. Aceasta poate consta din probe de verificare a cunoștințelor şi abilităților, susținerea unui interviu, completarea unei fișe de apreciere, etc. Pentru anul universitar 2024 – 2025, admiterea se va desfășura online sau față în față, în funcție de decizia fiecărei facultăți, cu informarea din timp a candidaților.
2. Fiecărui candidat trebuie să i se ofere opțiunea de admitere on-line.
3. Procedura de desfășurare on-line a concursului de admitere la masterat este prezentată în [ANEXA 4](#_Anexa_4_la) al prezentului regulament, aplicabilă pentru admiterea în anul universitar 2024-2025.

**Art. 21.**

1. După încheierea perioadei de înscriere la concurs, Comisia de Admitere a Facultăţii va posta pe pagina web a facultății, prin tabele tip, detalii privind susținerea probei de verificare.
2. Conducerile facultăților vor stabili şi vor face publice detaliile legate de concurs: datele, orele şi locurile de desfăşurare a concursului, bibliografie, etc. în conformitate cu calendarul stabilit.

# Stabilirea şi afişarea rezultatelor concursului

**Art. 22.**

1. În vederea stabilirii rezultatelor concursului, Comisia de Admitere a Facultăţii întocmește **un clasament.** Ordonarea în acest clasament se face în funcție de ***media de admitere***, calculată cu formula de la **Art. 3**.

**Art. 23.**

1. Admiterea candidaților se face în ordinea descrescătoare a mediilor de admitere, conform șirului de opțiuni notate în fișa de înscriere și în limita numărului de locuri planificate pentru fiecare program de studii.

**Art. 24.**

1. În cazul clasării mai multor candidați pe ultimul loc corespunzător unui program de studii, aceștia vor fi departajați folosind, în ordine, următoarele criterii: media examenului de licenţă/ diplomă, nota de apreciere sintetică şi coeficientul k.

**Art. 25.**

1. Detaliile referitoare la rezultatele concursului precum şi perioadele de confirmări, vor fi stabilite şi făcute public de către conducerile facultăților.
2. Eventualele contestaţii cu privire la rezultatele concursului de admitere, se transmit de candidați la adresa de e-mail [admitere.contestatii@upt.ro](mailto:admitere.contestatii@upt.ro) în intervalul orar 16-18 din ziua desfășurării probei, sub sancțiunea decăderii.
3. Nu se admit contestaţii pentru probele orale, de aptitudini sportive sau artistice sau care au la bază necunoaşterea regulamentului de admitere.
4. Rezolvarea contestaţiilor este în exclusivitate de competenţa comisiei de contestaţii din cadrul UPT. Decizia comisiei de contestaţii este definitivă.
5. După expirarea termenului de rezolvare şi de răspuns (prin afişare) la contestaţii, rezultatul concursului de admitere este definitiv şi nu mai poate fi modificat.

# Confirmarea rezultatelor și înmatricularea

**Art. 26.**

1. Confirmarea se face:

* pentru **candidații admiși în regim fără taxă**, prin: achitarea taxei de înmatriculare şi depunerea diplomei de licență/ adeverinței de absolvire pentru absolvenții promoției 2024 și a foii matricole, în original la Comisia tehnică de admitere a facultăţii,
* pentru **candidații admiși în regim cu taxă**, prin: achitarea taxei de înmatriculare. Candidații admiși la forma cu taxă, au obligația să prezinte, până cel târziu în ultima zi lucrătoare anterioară începerii anului universitar 2024-2025, la secretariatul facultății unde au fost admiși, diploma de licență / adeverința de absolvire pentru absolvenții promoției 2024 și foaia matricolă în original (pentru validarea copiei depuse) sau să predea în același termen o copie legalizată după diploma de licență și foaia matricolă.

1. Taxa de înmatriculare poate fi achitată în următoarele moduri: on line prin aplicația Enroll, prin transfer bancar în contul dedicat plății acestor tipuri de taxe (dovada plății va fi încărcată în Enroll) sau prin plată directă la Comisia tehnică de admitere a facultății.
2. Candidații admiși în regim cu taxă, au obligația să achite ½ din valoarea taxei de studii pentru anul universitar 2024-2025, online, prin intermediul platformei Enroll, până cel târziu:

* 02.09.2024 - pentru cei admiși în sesiunea iulie 2024;
* 23.09.2024 - pentru cei admiși în sesiunea septembrie 2024.

1. Candidaţii care nu respectă obligațiile din prezentul articol, vor fi consideraţi retraşi de la programul de studii în cauză.

**Art. 27.**

1. Eventualele locuri neocupate se vor redistribui. La redistribuire au dreptul să participe candidații cu media de admitere mai mare sau egală cu 6.00 (șase).
2. Pentru locurile fără taxă, prioritatea de redistribuire este în ordinea: candidaţii înscriși la același program de studii care au dreptul la locuri fără taxă, apoi candidaţii înscriși la alte programe de studii pe locuri fără taxă, şi în sfârşit candidaţii înscriși la alte programe de studii pe locuri cu taxă şi care au dreptul la locuri fără taxă.
3. Noii candidaţi admişi au obligaţia să confirme imediat.
4. Rezultatele afişate după eventualele redistribuiri au statut de rezultate finale ale concursului de admitere la studii universitare de masterat pentru sesiunea în cauză.

**Art. 28.**

1. După afișarea listelor finale cu rezultatele concursului de admitere, conform calendarului stabilit, UPT procedează la înmatricularea candidaților declarați admiși conform Legii nr. 199/2023 – legea învățământului superior și Ordinului nr. 3693/2024 pentru aprobarea Metodologiei-cadru privind organizarea admiterii în ciclurile de studii universitare scurtă durată, de licenţă, de masterat şi de doctorat.

# Dispoziții finale

**Art. 29.**

1. În cazul dosarelor care au fost înregistrate de comisia tehnică de admitere, taxele de înscriere și înmatriculare achitate de candidați, nu se restituie, indiferent de motivul invocat.
2. Valoarea taxei de studiu pentru anul universitar 2024-2025, achitată de candidați, conform art. 26, se restituie în cazul:

* glisării candidatului de la taxă la buget, ca urmare a redistribuirii locurilor;
* depunerii solicitării de retragere de la studii, formulată în scris la secretariatul facultății, până cel târziu în ultima zi lucrătoare anterioară începerii anului universitar 2024-2025. Ulterior acestei date, taxa nu se mai restituie, indiferent de motivul invocat.

**Art. 30**.

1. Valorile taxelor – de admitere, de înscriere și a taxelor de școlarizare pentru anul universitar 2024-2025 sunt cele propuse de Consiliul de Administrație al UPT și aprobate de Senatul UPT.
2. Prezentul regulament a fost aprobat de Senatul UPT în data de 15.02.2024, în conformitate cu dispozițiile legale în vigoare la data adoptării și se completează cu dispozițiile legale ce vor fi aplicate în mod corespunzător.
3. În cazul în care se constată o contradicție între prevederile regulamentului și dispozițiile legale, dispozițiile legale prevalează.
4. Începând cu data adoptării prezentului regulament, se abrogă prevederile Regulamentului de organizare și desfășurare a concursului de admitere la ciclul de studii universitare de master la UPT, pentru anul universitar 2023-2024 aprobat prin HBS nr. 4 din 22.03.2023, precum și orice alte dispoziții contrare.

**Art. 31.**

1. Prezentul regulament se aplică în cadrul sesiunilor de admitere la studii din anul 2024.

# **Anexa 1** la Regulamentul de organizare şi desfășurare a concursului de admitere la ciclul de studii universitare de masterat la Universitatea Politehnica Timișoara - sesiunea iulie și septembrie 2024 –

**Valori ale coeficientului k**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| DM → | Arh. | CTI | IS | IS GD | Inf. | Ing. ch. | Ing. med. | Ing. prod. alim. | Ing. civ.+ inst. | Ing. geod. | Ing. electr.  + tel. | Ing. el. | Ing. en. | Ing. şi man. | Ing. mat. | Ing. aut. | Ing. tr. | Ing. ind. | Ing. mec. | Şt. ing. apl. | Mec şi rob. | Şt. ale com. | Şt. adm. | Filo. |
| DL ↓ |
| Arh. | 5 | 0 | 0 | 4 | 0 | 0 | 0 | **0** | 4 | 3 | 0 | 0 | 0 | 0 | 0 | 0 | 0 | 0 | 0 | 0 | 0 | 1 | 0 | 3 |
| CTI | 0 | 5 | 5 | 5 | 5 | 2 | 2 | **2** | 3 | 3 | 4 | 3 | 3 | 2 | 2 | 2 | 2 | 2 | 2 | 2 | 2 | 2 | 0 | 3 |
| IS | 0 | 5 | 5 | 5 | 5 | 2 | 2 | **2** | 3 | 3 | 4 | 3 | 3 | 2 | 2 | 2 | 2 | 2 | 2 | 2 | 2 | 4 | 0 | 3 |
| Inf. | 0 | 4 | 4 | 5 | 5 | 1 | 1 | **3** | 3 | 3 | 4 | 3 | 3 | 1 | 1 | 1 | 1 | 1 | 1 | 1 | 1 | 2 | 0 | 3 |
| Ing. ch. | 0 | 2 | 2 | 0 | 2 | 5 | 5 | 5 | 3 | 2 | 2 | 2 | 2 | 2 | **5** | 2 | 2 | **5** | 2 | 2 | 2 | 1 | 0 | 3 |
| Ing. med. | 0 | 2 | 2 |  | 2 | 5 | 5 | 5 | 3 | 3 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 0 | 3 |
| Ing. prod. alim. | **0** | **2** | **2** | 0 | **2** | 5 | 5 | 5 | 2 | 1 | 4 | 4 | 4 | **2** | 4 | 4 | 4 | 4 | 4 | 4 | 4 | 2 | 0 | 3 |
| Ing. civ. | **3** | 2 | 2 | 2 | 2 | 2 | 2 | 4 | 5 | 4 | 2 | 2 | 2 | 2 | 2 | 2 | 2 | 2 | 2 | 2 | 2 | 1 | 0 | 3 |
| Ing. inst. | **2** | 2 | 2 | 0 | 2 | 2 | 2 | 4 | 5 | 4 | 2 | 2 | 2 | 2 | 2 | 2 | 2 | 2 | 2 | 2 | 2 | 1 | 0 | 3 |
| Ing. geod. | **2** | 2 | 2 | 0 | 2 | 2 | 2 | 4 | 4 | 5 | 2 | 2 | 2 | 2 | 2 | 2 | 2 | 2 | 2 | 2 | 2 | 1 | 0 | 3 |
| Ing. electr.+tel. | 0 | 4 | 4 | 4 | 4 | 2 | 2 | 4 | 3 | 2 | 5 | 3 | 3 | 2 | 2 | 2 | 2 | 2 | 2 | 2 | 2 | 4 | 0 | 3 |
| Ing. el. | 0 | 3 | 3 | 1 | 3 | 2 | 2 | 4 | 3 | 2 | 3 | 5 | 5 | 2 | 2 | 2 | 2 | 2 | 2 | 2 | 2 | 1 | 0 | 3 |
| Ing. en. | 0 | 3 | 3 | 1 | 3 | 2 | 2 | 4 | 3 | 2 | 3 | 5 | 5 | 2 | 2 | 2 | 2 | 2 | 2 | 2 | 2 | 1 | 0 | 3 |
| Ing. şi man. | **2** | 2 | 2 | 3 | 2 | 2 | 2 | 4 | 4 | 3 | 2 | 2 | 2 | 5 | **5** | 2 | 2 | **5** | 2 | 2 | 2 | 3 | 3 | 3 |
| Ing. mat. | **1** | 2 | 2 | 0 | 2 | 2 | 2 | 4 | 4 | 2 | 2 | 2 | 2 | 2 | 5 | 5 | 5 | 5 | 5 | 5 | 5 | 1 | 0 | 3 |
| Ing. aut. | 0 | 2 | 2 | 0 | 2 | 2 | 2 | 4 | 4 | 2 | 2 | 2 | 2 | 2 | 5 | 5 | 5 | 5 | 5 | 5 | 5 | 1 | 0 | 3 |
| Ing. tr. | 0 | 2 | 2 | 0 | 2 | 2 | 2 | 4 | 3 | 2 | 2 | 2 | 2 | 2 | 5 | 5 | 5 | 5 | 5 | 5 | 5 | 1 | 0 | 3 |
| Ing. ind. | 0 | 2 | 2 | 0 | 2 | 2 | 2 | 4 | 3 | 2 | 2 | 2 | 2 | 2 | 5 | 5 | 5 | 5 | 5 | 5 | 5 | 1 | 0 | 3 |
| Ing. mec. | 0 | 2 | 2 | 1 | 2 | 2 | 2 | 4 | 4 | 2 | 2 | 2 | 2 | 2 | 5 | 5 | 5 | 5 | 5 | 5 | 5 | 1 | 0 | 3 |
| Şt. ing. apl. | 0 | 2 | 4 | 2 | 2 | 2 | 2 | 4 | 4 | 2 | 2 | 2 | 2 | 2 | 5 | 5 | 5 | 5 | 5 | 5 | 5 | 1 | 0 | 3 |
| Mec. şi rob. | 0 | 3 | 3 | 2 | 3 | 2 | 2 | 4 | 3 | 2 | 3 | 3 | 2 | 2 | 5 | 5 | 5 | 5 | 5 | 5 | 5 | 1 | 0 | 3 |
| Şt. ale com. | 0 | 0 | 0 | 1 | 0 | 0 | 0 | 0 | 1 | 1 | 0 | 0 | 0 | 3 | 0 | 0 | 0 | 0 | 0 | 0 | 0 | 5 | 3 | 4 |
| Matem. | 0 | 1 | 1 | 3 | 3 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 3 | 1 | 1 | 0 | 3 |
| Fizică | 0 | 3 | 3 | 2 | 2 | 3 | 3 | 3 | 3 | 3 | 3 | 3 | 3 | 3 | 3 | 3 | 3 | 3 | 3 | 3 | 3 | 1 | 0 | 3 |
| Chimie | 0 | 0 | 0 | 0 | 2 | 4 | 4 | 4 | 2 | 1 | 0 | 0 | 0 | 0 | 0 | 0 | 0 | 0 | 0 | 0 | 0 | 1 | 0 | 3 |
| Şt. med. | 0 | 0 | 0 | 0 | 2 | 4 | 4 | 3 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 1 | 0 | 3 |
| Alte MŞN | 0 | 0 | 0 | 0 | 2 | 0 | 0 | 0 | 1 | 1 | 0 | 0 | 0 | 0 | 0 | 0 | 0 | 0 | 0 | 3 | 0 | 1 | 0 | 3 |
| Ing. aerosp. | 0 | 1 | 1 | 0 | 1 | 1 | 1 | 1 | 2 | 1 | 2 | 2 | 2 | 2 | 3 | 4 | 4 | 3 | 3 | 3 | 3 | 1 | 0 | 3 |
| Ing. mar. şi navig. | 0 | 1 | 1 | 0 | 1 | 1 | 1 | 1 | 1 | 2 | 2 | 2 | 2 | 2 | 3 | 3 | 3 | 3 | 3 | 3 | 3 | 1 | 0 | 3 |
| Alte ŞI | 0 | 1 | 1 | 0 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 0 | 3 |
| Săn.1 | 0 | 0 | 4 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | **5** | 0 | 1 | 0 | 3 |
| Alte ŞBB | 0 | 0 | 0 | 0 | 0 | 1 | 0 | 1 | 0 | 0 | 0 | 0 | 0 | 0 | 0 | 0 | 0 | 0 | 0 | 3 | 0 | 1 | 0 | 3 |
| Manag. | **3** | 0 | 0 | 2 | 0 | 0 | 0 | 0 | 2 | 2 | 0 | 0 | 0 | 3 | 0 | 0 | 0 | 0 | 0 | 0 | 0 | 4 | 3 | 3 |
| Mark. | 0 | 0 | 0 | 2 | 0 | 0 | 0 | 0 | 1 | 1 | 0 | 0 | 0 | 3 | 0 | 0 | 0 | 0 | 0 | 0 | 0 | 3 | 3 | 3 |
| Şt. adm. | 0 | 0 | 0 | 0 | 0 | 0 | 0 | 2 | 2 | 2 | 0 | 0 | 0 | 3 | 0 | 0 | 0 | 0 | 0 | 0 | 0 | 3 | 5 | 4 |
| Alte ŞS | **2** | 0 | 0 | 0 | 0 | 0 | 0 | 0 | 1 | 1 | 0 | 0 | 0 | 0 | 0 | 0 | 0 | 0 | 0 | 0 | 0 | 3 | 3 | 4 |
| Limbi mod. apl. | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 3 | 0 | 0 | 0 | 0 | 0 | 0 | 0 | 4 | 3 | 5 |
| Urb. | 5 | 0 | 0 | 0 | 0 | 0 | 0 | 0 | 2 | 3 | 0 | 0 | 0 | 0 | 0 | 0 | 0 | 0 | 0 | 0 | 0 | 1 | 0 | 3 |
| Alte ŞUA | **2** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 1 | 0 | 4 |
| Arte vizuale (2D, 3D) | **0** | 0 | 0 | 5 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 2 | 0 | 3 |
| Alte Arte | **0** | 0 | 0 | 2 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 2 | 0 | 3 |

1Ramuri de ştiinţă: Medicină şi Medicină dentară.

**Legendă**

**DM: domenii de master**

Arh. - Arhitectură

CTI - Calculatoare şi tehnologia informaţiei

IS - Ingineria sistemelor

Inf. - Informatica

Ing. ch. - Inginerie chimică

Ing. med. - Ingineria mediului

Ing. prod. alim. - Ingineria produselor alimentare

Ing. civ.+ inst. - Inginerie civilă şi instalaţii

Ing. geod. - Inginerie geodezică

Ing. electr.+tel. - Inginerie electronică, telecomunicaţii și tehnologii informaționale

Ing. el. - Inginerie electrică

Ing. en. - Inginerie energetică

Ing. şi man. - Inginerie şi management

Ing. mat. - Ingineria materialelor

Ing. aut. - Ingineria autovehiculelor

Ing. tr. - Ingineria transporturilor

Ing. ind. - Inginerie industrială

Ing. mec. - Inginerie mecanică

Şt. ing. apl. - Ştiinţe inginereşti aplicate

Mec. şi rob. - Mecatronică şi robotică

Şt. ale com. - Ştiinţe ale comunicării

Şt. adm. - Ştiinţe administrative

**DL: domenii de licenţă**

Arh. - Arhitectură

CTI - Calculatoare şi tehnologia informaţiei

IS - Ingineria sistemelor

Inf. - Informatica

Ing. ch. - Inginerie chimică

Ing. med. - Ingineria mediului

Ing. prod. alim. - Ingineria produselor alimentare

Ing. civ. - Inginerie civilă

Ing. inst. - Ingineria instalaţiilor

Ing. geod. - Inginerie geodezică

Ing. electr.+tel. - Inginerie electronică, telecomunicaţii și tehnologii informaționale

Ing. el. - Inginerie electrică

Ing. en. - Inginerie energetică

Ing. şi man. - Inginerie şi management

Ing. mat. - Ingineria materialelor

Ing. aut. - Ingineria autovehiculelor

Ing. tr. - Ingineria transporturilor

Ing. ind. - Inginerie industrială

Ing. mec. - Inginerie mecanică

Şt. ing. apl. - Ştiinţe inginereşti aplicate

Mec. şi rob. - Mecatronică şi robotică

Şt. ale com. - Ştiinţe ale comunicării

Matem. - Matematică

Fizică - Fizică

Chimie - Chimie

Şt. med. - Ştiinţa mediului

Alte MŞN - alte domenii de licenţă din domeniul fundamental Matematică şi ştiinţe ale naturii

Ing. aerosp. - Inginerie aerospaţială

Ing. mar. și nav. - Inginerie marină şi navigaţie

Alte ŞI - alte domenii de licenţă din domeniul fundamental Ştiinţe inginereşti

Săn. - Sănătate

Alte ŞBB - alte domenii de licenţă din domeniul fundamental Ştiinţe biologice şi biomedicale

Manag. - Management

Mark. - Marketing

Şt. adm. - Ştiinţe administrative

Alte ŞS - alte domenii de licenţă din domeniul fundamental Ştiinţe sociale

Limbi mod.apl. - Limbi moderne aplicate

Urb. - Urbanism

Alte ŞUA - alte domenii de licenţă din domeniul fundamental Ştiinţe umaniste şi arte

# **Anexa 2** la Regulamentul de organizare şi desfășurare a concursului de admitere la ciclul de studii universitare de masterat la Universitatea Politehnica Timișoara - sesiunea iulie și septembrie 2024 –

**Instrucțiuni de înscriere online folosind platforma Enroll**

# **Anexa 3** la REGULAMENTUL de organizare şi desfăşurare a concursului de admitere la ciclul de studii universitare de masterat la Universitatea Politehnica Timişoara - sesiunea iulie și septembrie 2024 –

|  |  |  |  |
| --- | --- | --- | --- |
| **Programe de studii universitare de MASTERAT organizate de  Universitatea Politehnica Timişoara în anul universitar 2024-2025** | | | |
|
|  |  |  |  |
|  |  |  |  |
| **Nr.crt.** | **Facultatea** | **Domeniul de studii universitare de masterat** | **Programul de studii universitare de masterat** |
|  |  |  |  |
| 1 | Arhitectură şi Urbanism | Arhitectură | Restaurare și regenerare patrimonială |
| Urbanism şi amenajarea teritoriului |
| Tendințe, materiale și tehnologii noi în arhitectura de interior |
|  | | | |
| 2 | Automatică şi Calculatoare | Calculatoare şi tehnologia informaţiei | Cloud Computing and Internet of Things (Procesare cloud și internetul lucrurilor) – lb. engleză |
| Information Technology (Tehnologia informației) – lb. engleză |
| Machine Learning (Învățare Automată) – lb. engleză |
| Software Engineering (Inginerie software) – lb. engleză |
| Quantum Computing (Calcul quantic) - lb. engleză |
| Ingineria sistemelor | Automotive Embedded Sofware (Sisteme încorporate pentru domeniul auto) – lb. engleză |
| Game Development (Dezvoltare de jocuri video) – lb. engleză |
| Ingineria sistemelor automate |
| Sisteme informatice aplicate în producţie şi servicii |
| Sisteme informatice în îngrijirea sănătăţii |
| Securitatea informațiilor și a sistemelor cibernetice |
| Informatică | Tehnologii informatice |
|  | | | |
| 3 | Chimie Industrială şi Ingineria Mediului | Inginerie chimică | Controlul și avizarea produselor alimentare/ Produse farmaceutice, cosmetice și alimentare - expertiză și calitate / Produse de sinteză organică fină, semisinteză și naturale |
| Ingineria mediului | Ingineria şi managementul mediului în industrie/Ingineria compușilor anorganici și protecția mediului |
| Economie verde și circulară |
| Științe inginerești aplicate | Tehnici poligrafice |
|  | | | |
| 4 | Construcţii | Inginerie civilă şi instalaţii | Dezvoltare durabilă: auditul energetic și securitate la incendiu a cladirilor |
| Infrastructuri pentru transporturi |
| Optimizarea exploatării sistemelor de inginerie sanitară şi protecţia mediului |
| Optimizarea sistemelor hidrotehnice |
| Proiectarea avansată a structurilor metalice compozite /Advanced Design of Steel and Compozite Structures – lb. engleză |
| Reabilitarea construcţiilor |
| Optimizarea şi modernizarea sistemelor de instalaţii |
| Inginerie geodezică | Cadastru şi evaluarea bunurilor imobile |
|  | | | |
| 5 | Electronică, Telecomunicații și Tehnologii Informaționale | Inginerie electronică, telecomunicații și tehnologii informaționale | Electronica sistemelor inteligente |
| Electronică biomedicală |
| Ingineria reţelelor de telecomunicaţii |
| Communication networks engineering -in lb engleza (Ingineria retelelor de comunicatii) |
| Tehnologii multimedia |
| Tehnologii, sisteme şi aplicaţii pentru eActivităţi |
| Ingineria datelor |
| Sisteme electronice pentru domeniul auto/ Automotive Electronic Systems - in lb engleza |
|  | | | |
| 6 | Inginerie Electrică și Energetică | Inginerie electrică | Electrotehnică şi electronică de putere |
| Sisteme inteligente în ingineria electrică |
| Inginerie energetică | Conducerea sistemelor electroenergetice |
|  | | | |
| 7 | Inginerie din Hunedoara | Inginerie electrică | Sisteme avansate de utilizare industrială a energiei  electrice |
| Tehnici informatice în ingineria electrică |
| Ingineria materialelor | Materiale şi tehnologii avansate pentru industria autovehiculelor |
| Inginerie şi management | Ingineria şi managementul dezvoltării durabile în industria de materiale |
| Ingineria şi managementul sistemelor mecanice |
|
|  | | | |
| 8 | Management în Producţie şi Transporturi | Inginerie şi management | Ingineria şi managementul competitivităţii |
| Ingineria şi managementul sistemelor logistice |
| Management antreprenorial în administrarea afacerilor |
| Quality and Competitiveness Engineering and Management (Ingineria şi managementul calității și competitivităţii) – lb. Engleză |
| Științe Administrative | Managementul organizațiilor publice |
|  | | | |
| 9 | Mecanică | Ingineria autovehiculelor | Ingineria sistemelor de propulsie pentru autovehicule |
| Inginerie industrială | Ingineria produselor din materiale polimerice și compozite |
| Procedee productive de sudare în mediu de gaze  protectoare |
| Inginerie integrată |
| Ingineria materialelor | Materiale şi tehnologii avansate |
| Inginerie mecanică | Inginerie mecanică avansată |
| Ingineria relaţiilor de muncă, sănătate şi securitate în muncă |
| Managementul calităţii proceselor tehnologice |
| Sisteme feroviare moderne |
| Sisteme integrate pentru fabricaţia agroalimentară |
| Hidrodinamica maşinilor şi sistemelor hidromecanice |
| Ingineria transporturilor | Tehnici avansate în transportul rutier |
| Ştiinţe inginereşti aplicate | Implanturi, proteze şi evaluare biomecanică |
| Managementul calităţii în ingineria medicală |
| Mecatronică şi robotică | Ergoinginerie în mecatronică |
| Ingineria calităţii în mecatronică şi robotică |
| Sisteme robotice cu inteligenţă artificială |
| Sisteme mecatronice inteligente pentru industry 4.0 |
|  | | | |
| 10 | Ştiinţe ale Comunicării | Ştiinţe ale Comunicării | Comunicare, relaţii publice şi media digitală |
| Comunicare în afaceri |
| Comunicare strategică și advocacy în societatea digitală |
|  | | | |
| 11 | Matematică | Ştiinţe inginereşti aplicate | Metode şi tehnici statistice în sănătate şi în cercetarea clinică |

# **Anexa 4** la Regulamentul de organizare şi desfăşurare a concursului de admitere la ciclul de studii universitare de masterat la Universitatea Politehnica Timişoara - sesiunea iulie și septembrie 2024 -

**Procedură pentru derularea on-line a concursului de admitere la masterat**

**în Universitatea Politehnica Timișoara**

-pentru anul universitar 2024-2025 -

**Art. 1.** Prezenta procedură este elaborată pentru aplicarea Regulamentului de organizare şi desfăşurare a concursului de admitere la ciclul de studii universitare de master la Universitatea Politehnica Timişoara, în situația în care facultățile optează pentru derularea admiterii la studiile de master în regim on-line. Facultățile au obligația de a stabili măsuri specifice, în funcție de conținutul concursului.

**Art. 2.** Desfășurarea concursului de admitere la master în regim on-line va fi organizată de facultăți prin utilizarea platformelor specifice de care dispune universitatea, cum ar fi cu titlu exemplificativ Campusul Virtual UPT (CVUPT), platforme de videoconferință (de tip Zoom, Microsoft Teams, Google Meet, etc).

**Sesiunile on-line de concurs vor fi înregistrate integral audio-video, arhivate la nivelul facultății și vor rămâne confidențiale**. Nu au dreptul de a înregistra susținerea examenului candidații la concursul de admitere.

**Art. 3.** Pentru susținerea concursului online, candidații și membrii comisiilor trebuie să dispună de următoarele: act de identitate (în cazul candidaților), calculator/laptop/tabletă; conexiune internet; echipamente pentru comunicare audio-video.

**Art. 4.** Facultățile vor organiza activitățile specifice, având în vedere următoarele:

* Programările se vor realiza astfel încât să fie asigurate termene rezonabile pentru accesul în mediul on-line al candidaților și membrilor comisiilor, respectiv pentru evaluarea candidaților.
* Configurarea în mediul on-line a concursurilor se realizează de către responsabilii desemnați de facultate. Datele de acces se vor transmite pe e-mail candidaților și membrilor comisiilor de concurs.
* Înregistrarea integrală audio-video a sesiunilor de concurs, arhivarea înregistrărilor și asigurarea confidențialității acestora.

**Art. 5.** Înainte de începerea concursului, candidatul are obligația să se identifice prin prezentarea în fața camerei video a cărții de identitate.

**Prin acceptarea susținerii on-line a concursului, candidatul își dă acordul ca, pe întreaga durată a comunicării în direct, să fie monitorizat audio și video de către membrii comisiei de examen, fiind înregistrate prin intermediul camerei web, prelucrate și stocate imaginea, vocea și spațiul în care susține examenul.**

**Art. 6.** Dacă din motive tehnice (ex. pană de curent electric, lipsă conexiune internet), candidatul nu poate accesa spațiul virtual dedicat susținerii concursului sau dacă în timpul acestuia este nevoit să abandoneze procesul, atunci acestuia i se va asigura un singur alt interval orar în aceeași zi sau în următoarele zile, cuprinse în intervalul alocat derulării concursului. Reprogramarea susținerii și susținerea va asigura candidatului condiții similare de evaluare din partea comisiei.

**Art. 7.** Prezenta procedură reprezintă anexa nr. 4 la Regulamentul de organizare şi desfăşurare a concursului de admitere la ciclul de studii universitare de masterat la Universitatea Politehnica Timișoara - sesiunea iulie și septembrie 2024 .